Петер Хухел
Нощес

Превод от немски: Венцеслав Константинов, —

chitanka.info

Над облаците

тропат колелата на каруци,

бежанци откъм селата,

на път.

Здравеняци

прогонват с яка длан мъглата,

пренасят сънени жени

през брода.

Тръстиките,

почти неузнаваеми.

Мъж,

през рамото преметнал мрежа,

стои край водоема

и изкормя рибите.

Белези от рани,

рибешки хриле,

светлеят под луната.

Словото, посято за нощта,

покълва, пуска корени сред вятъра.

Безкрайна е

литанията на дъжда.

1972

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.